
    545400 SIGHIŞOARA
Str. Muzeului nr.7, Tel./Fax 0265 – 771278
H O T Ă R Â R E A NR. 32 
                                                            din 25 februarie 2021
privind încetarea Acordului de Parteneriat încheiat între Consiliul Local al Municipiului Sighișoara și Universitatea din București 

Consiliul Local al Municipiului Sighișoara, întrunit în ședință ordinară,
Luând act de proiectul de hotărâre, înregistrat cu nr. 4.305/15.02.2021 și la Consiliul Local Sighișoara cu nr. 4.894/18.02.2021, de referatul de aprobare, înregistrat cu nr. 4.302/15.02.2021, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere Hotărârea Consiliului Local Sighișoara nr. 52/31.03.2011 privind înființarea unui consorțiu instituțional între Universitatea din București și Consiliul Local Sighișoara, prin care s-a aprobat înființarea unui consorțiu inter - instituțional între Universitatea din București și Consiliul Local Sighișoara, încheierea unui acord de parteneriat între Universitatea din București și Consiliul Local, precum și punerea la dispoziția Universității din București a spațiului de la parterul clădirii situate în strada 1 Mai nr. 7, pentru sediul administrativ și desfășurarea activităților de învățământ și cercetare;

Având în vedere Acordul de Parteneriat, înregistrat la Municipiul Sighișoara cu nr. 19.648/03.10.2011 și la Universitatea din București cu nr. 14.862/20.09.2011, încheiat între Consiliul Local al Municipiului Sighișoara și Universitatea din București;

Având în vedere Hotărârea Consiliului Local Sighișoara nr. 5/26.01.2012 pentru modificarea și completarea Hotărârii Consiliului Local Sighișoara nr. 52/31.03.2011 privind înființarea unui consorțiu inter - instituțional între Universitatea din București și Consiliul Local Sighișoara, prin care s-a aprobat modificarea art. 3 din Hotărârea Consiliului Local Sighișoara nr. 52/31.03.2011, în sensul că s-a aprobat punerea la dispoziția Universității din București a apartamentului nr. 1 al clădirii situate în Sighișoara, str. 1 Mai nr. 7, compus din demisol și parter, pentru sediul administrativ și desfășurarea activităților de învățământ și cercetare;

Având în vedere Actul adițional nr. 1 la Acordul de Parteneriat, înregistrat la Municipiul Sighișoara cu nr. 19.648/03.10.2011 și la Universitatea din București cu nr. 14.862/20.09.2011, încheiat  între Consiliului Local al Municipiului Sighișoara și Universitatea din București;

Văzând adresa Universității din București cu nr. 262/06.01.2021, înregistrată la Municipiul Sighișoara cu nr. 256/07.01.2021, prin care solicită încetarea Acordului de Parteneriat, ținând cont de faptul că Universitatea din București nu a fost în măsură să utilizeze și, prin urmare să beneficieze de spațiile puse la dispoziția acesteia de către Consiliul Local al Municipiului Sighișoara, iar contextul epidemiologic actual exclude o posibilă utilizare în viitor; 

Având în vedere prevederile Acordului de Parteneriat, înregistrat la Municipiul Sighișoara cu nr. 19.648/03.10.2011 și la Universitatea din București cu nr. 14.862/20.09.2011, astfel cum a fost modificat prin Actul adițional nr. 1, cu precădere cele ale art. 2.5, art. 2.6 și art. 3.1 din acesta;

Având în vedere Raportul de specialitate al Direcției Relații Publice și Comunicare, înregistrat cu nr. 4.308/15.02.2021, prin care se propune spre analiză și aprobare încetarea Acordului de Parteneriat încheiat între Consiliul Local al Municipiului Sighișoara și Universitatea din București;
Având în vedere avizele favorabile ale tuturor comisiilor pe domenii de specialitate;

În temeiul prevederilor art. 129 alin. (2) lit. ,,e”, alin. (14), art. 139 alin. (1), alin. (3) lit. ,,f” și ,,g” și a art. 196 alin. (1) lit. ,,a” din Ordonanța de Urgență a Guvernului  nr. 57/2019 privind Codul administrativ, cu modificările și completările ulterioare,
H O T Ă R Ă Ş T E:
Art. 1. Se aprobă încetarea Acordului de Parteneriat, înregistrat la Municipiul Sighișoara cu nr. 19.648/03.10.2011 și la Universitatea din București cu nr. 14.862/20.09.2011, încheiat între Consiliul Local al Municipiului Sighișoara și Universitatea din București, astfel cum a fost modificat prin Actul adițional nr.1.
Art. 2. Ca o consecință a articolului precedent, Comisia numită prin Dispoziția Primarului Municipiului Sighișoara nr. 652/06.10.2020 se încredințează cu preluarea spațiului dat în folosință, de la Universitatea din București, respectiv a apartamentului nr. 1 al clădirii situate în Sighișoara, str. 1 Mai nr. 7, compus din demisol și parter.
Art. 3. Cu data adoptării prezentei hotărâri, prevederile Hotărârii Consiliului Local Sighișoara  nr. 52/31.03.2011, așa cum a fost completată și modificată, își încetează aplicabilitatea.
Art. 4. Se încredinţează cu ducerea la îndeplinire a prevederilor prezentei hotărâri, Primarul Municipiului Sighişoara, Direcția Relaţii Publice și Comunicare, Direcția Administrarea Patrimoniului, membrii Comisiei numită prin Dispoziția Primarului Municipiului Sighișoara nr. 652/06.10.2020 și Universitatea din București.
Art. 5. Prin grija doamnei Anca Bizo, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.primariasighisoara.ro.



PREŞEDINTE DE ŞEDINŢĂ,

  

    Burghelea Bogdan - Ioan          
                                                 Contrasemnează pentru legalitate
                                      SECRETARUL GENERAL al municipiului,

                                                    Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;

  2 ex. Direcţia Relaţii Publice şi Comunicare;

  1 ex. Direcția Administrarea Patrimoniului;

  6 ex. membrii Comisiei numită prin Dispoziția Primarului Municipiului Sighișoara nr. 652/06.10.2020;
  1 ex. Universitatea din București.
16 ex. 
 B.A. 
